Inspirationskatalog for verdensmålskort

Nedenfor er beskrevet hvordan forskellige lærere har benyttet kortene til eleverne i undervisningen for at inddrage verdensmålene på en aktiv måde.

|  |  |
| --- | --- |
| Fag | Beskrivelse |
| NF (på HF) | I forløbet: Global opvarmning  Der arbejdes med kortene 3 gange i løbet af forløbet  1. I opstarten: grupperne undersøger hvilket primært VM og hvilke sekundære VM, der kunne høre under emnet  2. Imens: grupperne forholder sig til det primære verdensmål og undersøger underpunkterne og bruger dem til at perspektivere forløbet  3. Afsluttende: grupperne undersøger de sekundære VM nærmere og giver bud på hvordan der kan arbejdes med dem i et lignende forløb |
| Mediefag C | I forløb om dokumentarfilm  Eleverne får tid til at udvælge et af verdensmålene på kortene hvorefter de vælger type af dokumentarfilm om det udvalgte VM - her kan indlægges benspænd som f.eks. genre eller andet for at få dem til at undersøge mere om verdensmålet inden de går i gang |
| Dansk (AVU) | I forløb om medier  Efter at have set film arbejder eleverne i grupper, hvor de ud fra kortene skal diskutere hvilke VM der problematiseres i filmen  Kan udvides med hvordan verdensmålene fremstilles og hvilken holdning til verdensmålene, der kommer tilsyne |
| Engelsk | Forløb om non-fiktionsgenrer (f.eks. feature og news article, essay, letter to the editor, editorial, essay mm.) med tekster om ét eller flere verdensmål, hvor kortene deles rundt og eleverne identificerer verdensmålene |
| Billedkunst | Verdensmålene tænkes ind i kursisternes afsluttende eksamensprojekt, hvor emnet er parafraser. Kursisten udvælger og nyfortolker et eksisterende kunstværk med udgangspunkt i et af kursisten udvalgt verdensmål (verdensmålet skal kommunikeres ud i projektet). Her benyttes kortene til at idégenerere |
| Fælles | få kursisterne til at undersøge hvad hvert verdensmål dækker over og gennemskue hvordan et aktuelt emne i faget taler ind i VM |